text: QUI SOM - Coral Càrmina
  QUI SOMadmin2021-04-29T07:42:54+00:00
  Càrmina està formada per un col·lectiu de 45 cantaires amb una sòlida formació musical i experiència en el cant coral que comparteixen les mateixes inquietuds musicals.
  Daniel Mestre i Dalmau
  Actualment és professor de direcció, percepció auditiva i director musical del Taller d'Òpera de l'Escola Superior de Música de Catalunya, on ha dirigit produccions d'òperes de Mozart, Britten, Donizetti, Händel, i en la recuperació històrica de l'òpera "Titaina" d'Enric Morera al TNC. També ha dirigit el seu Conjunt del s. XX, el Conjunt de Música Antiga i l'Orquestra Simfònica.
  El seu compromís amb la música contemporània l'ha dut a encarregar i estrenar obres de compositors com B. Vivancos, A. Carbonell, X. Pagès Corella, J. M. Guix o J. Magrané.
  Des del 2012 dirigeix regularment l'Orquestra Terres de Marca en diversos concerts a la seva ciutat natal i al Festival de Música de Sant Pere de Roda. També és convidat a participar com a director en diversos cursos i festivals nacionals i internacionals, com el Curs Internacional de Música de Cervera, el Festival Internacional de Cant Coral de Barcelona o el Festival Europa Cantat a Torí (Itàlia) i Pécs (Hongria) o darrerament a Buenos Aires (Argentina) i Pequín (Xina). Ha estat director musical al Gran Concert per a les persones refugiades que va tenir lloc al Palau Sant Jordi el febrer de 2017 al capdavant de la Coral Càrmina, l'Orquestra Simfònica de l'Esmuc, la Fura dels Baus i reconeguts artistes i ha estat director artístic del Concert d'Homenatge al P. Ireneu Segarra que va tenir lloc el passat 19 de novembre al Palau de la Música, on va dirigir l'estrena absoluta de la Suite "Juguem Cantant" d'Adrià Barbosa al capdavant de l'Orquestra Simfònica d'Antics Escolans i de 400 infants de tot Catalunya i les Illes.
  Ha enregistrat diversos discs, entre els quals destaca un CD per a Columna Música amb el Cor de Cambra Fòrum Vocal, del qual ha estat director titular. També ha gravat per a les ràdios austríaca i sud-africana i per a RNE-Radio Clásica i Catalunya Música.
  Jordi Casas i Bayer
  Director fundador i Col·laborador
  Cursà els primers estudis musicals a I'Escolania de Montserrat, i posteriorment els continuà a Barcelona, on va estudiar també Dret i Filosofia.
  Fundà la Coral Càrmina, de la qual va ser director durant més de quinze anys, i dirigí, durant dos cursos, el Cor de la RTVE. Des de setembre de 1988 fins a 1998 va exercir com a director musical de l'Orfeó Català, sent-ne també el seu director artístic.
  El setembre de 1990 creà el Cor de Cambra del Palau de la Música Catalana, del qual va ser director fins al juliol de 2011.
  Així mateix ha estat al front del Coro de la Comunidad de Madrid des de I'any 2000 fins al juliol de 2011. També a Madrid va desenvolupar la seva tasca de director coral al front del Coro del Teatro Real, col·laborador habitual de l'Orquesta Sinfónica de Madrid, entre els anys 2004 i 2008.
  pic_direccio_4 Al front d'aquests conjunts ha dirigit i preparat al voltant de tres mil concerts, tenint oportunitat de col·laborar amb els més destacats directors d'orquestra, amb gran varietat de conjunts instrumentats i, alhora, conreant tota mena de gèneres i estils.
  Ha impartit nombrosos cursos de direcció coral tant a Espanya com a l'estranger, i ha participat com a director en els més prestigiosos festivals d'Europa (Espanya, França, Bèlgica, Suïssa, Gran Bretanya, Alemanya, Hongria, Itàlia, Eslovènia i Àustria), i també a Israel, Mèxic, Cuba, Guatemala, Estats Units, Argentina, Brasil, Xina, Marroc i Japó. L'estiu de 1997 va ser el director de l'European Youth Choir de l'Europa Cantat.
  Darrerament ha estat director, per segona vegada, del Coro de Radiotelevisión Española des de setembre de 2011 fins a l'agost de 2013. Actualment és artista en residència a l'Orquesta Sinfónica de Castilla y León pel que fa a la vessant coral, i col·labora assíduament, com a director convidat, amb el Cor de Cambra Femení Scherzo de Vila-seca.
  Si vols formar part de la plantilla de la nostra coral o venir a fer de reforç en alguna producció puntual, t'animem a omplir la butlleta que tens a continuació.